|  |
| --- |
| **NOTĂ INFORMATIVĂ**la proiectul hotărârii Guvernului cu privire la aprobarea Politicii naționale de siguranță a aviației civile |
|  |
| 1. **Denumirea autorului, și după caz, a participanților la elaborarea proiectului**
 |
| Proiectul hotărârii Guvernului cu privire la aprobarea Politicii naționale de siguranță a aviației civile este promovat de către Ministerul Infrastructurii și Dezvoltării Regionale (MIDR). |
| 1. **Condițiile ce au impus elaborarea proiectului actului normativ și finalitățile urmărite**
 |
| Proiectul hotărârii este elaborat de către Comitetul tehnic de siguranță și avizat de către Comitetul de evaluare a siguranței în conformitate cu prevederile ce statuează la Capitolul VII din Hotărârea Guvernului nr.297/2020 cu privire la aprobarea Programului național de siguranță a zborurilor. Astfel, prin aprobarea prezentei hotărâri se urmărește implementarea prevederilor Hotărârii Guvernului menționată supra.Prezentul proiect, nu cade sub incidența prevederilor Hotărârii de Guvern nr.386/2020 cu privire la planificarea, elaborarea, aprobarea, implementarea, monitorizarea şi evaluarea documentelor de politici, cuvântul „politica” din denumirea proiectului poartă un caracter generic. Totodată, conform standardelor internaționale introduse prin Convenția de la Chicago, sistemul de monitorizare al siguranței în aviația civilă dezvoltat și implementat la nivel național are la bază recomandările OACI privind elementele critice, identificarea şi monitorizarea continuă a componentelor acestora. În ultimii ani, OACI a dezvoltat Programul universal de auditare a siguranței aeronautice, desfășurat în baza conceptului de monitorizare continuă. Monitorizarea continuă include măsurarea în timp real a progreselor în toate ariile de specialitate, în legătură directă cu planurile globale de siguranță (GASP) și navigație aeriană (GANP). Prin utilizarea unui sistem de 8 elemente critice se poate asigura în mod permanent un management al siguranței proactiv și predictiv, cu micșorarea factorilor de risc și menținerea acestora la un nivel acceptabil.Cele 8 elemente critice menționate mai sus sunt:- legislația primară în domeniul aviației civile;- reglementări specifice de funcționare;- sistemul și funcțiile de supraveghere a siguranței de către stat;- calificarea și formarea profesională a personalului;- ghiduri tehnice, instrumente și modul în care este furnizată informația critică pentru siguranță;- obligațiile/cerințele privind licențierea, certificarea, autorizarea și omologarea;- obligațiile privind supravegherea siguranței;- soluționarea problemelor de siguranță.Controlul modului în care a fost realizată identificarea componentelor elementelor critice, precum și a modului în care este realizată monitorizarea continuă a acestora la nivel național este asigurată de organismele de aviație civilă internațională (OACI, EASA, Eurocontrol, etc.) prin audituri periodice. Prin auditurile și inspecțiile desfășurate la agenții aeronautici civili autorizați/certificați, se asigură inclusiv controlul modului în care aceștia identifică şi gestionează riscurile la adresa siguranței.Aviația civilă contemporană a evoluat într-un sistem deosebit de complex, format din elemente care interacționează între ele în mod continuu. Faptul că transportul aerian a devenit unul din cele mai sigure moduri de transport este rodul unui efort susținut al întregii comunități globale a aviației civile, derulat pe o perioada lungă de timp.Principalul obiectiv în domeniul siguranței este creșterea gradului de performanță a siguranței aviației, având ca scop asigurarea unui transport aerian sigur și creșterea încrederii populației în acest mod de transport. Evoluția uneori surprinzătoare a mediului de afaceri în acest domeniu face ca îmbunătățirea în continuare a nivelului de siguranță să necesite evidențierea de metode noi, inovatoare, care să țină cont, pe de o parte, de ultimele evoluții ale pieței cât și de cele preconizate, dar și de aspectele economice, de management al traficului și de protecție a mediului. Reglementările din domeniul siguranței aviației civile corespund standardelor și practicilor recomandate ale ICAO, precum și regulamentelor europene aplicabile.Rolul autorităților cu competențe în domeniul siguranței trebuie se evolueze de la un rol coercitiv la unul de colaborare cu un scop comun, acela de a atinge obiectivele de siguranță la nivel național cât și nivelul de performanță a siguranței stabilit la nivel național și corelat cu cel la nivel european, definit prin indicatori și ținte de performanță a siguranței.În acest context, informațiile de siguranță joacă un rol esențial în derularea procesului de management al riscului la adresa siguranței. Fundamentul accesului la informațiile de siguranță îl constituie o cultură de siguranță pozitivă, bazată pe cultura justă, atât la nivelul autorităților cât și al agenților aeronautici, o comunicare eficientă între aceștia și evidențierea de măsuri realiste pentru reducerea riscurilor la adresa siguranței.Autoritățile din Republica Moldova cu competențe în siguranța aviației civile asigură menținerea competenței necesare a personalului propriu corespunzătoare sarcinilor pe care le au în managementul siguranței la nivel național, prin pregătire continuă și cooperare internațională.  |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul de hotărâre nu are ca scop transpunerea legislației Uniunii Europene.  |
| 1. **Principalele prevederi ale proiectului și evidențierea elementelor noi**
 |
| Principalele prevederi ale proiectului se rezumă la aprobarea angajamentelor la nivel de stat în domeniul siguranței aviației civile. |
| 1. **Fundamentarea economică-financiară**
 |
| Implementarea prevederilor proiectului de hotărâre nu necesită alocarea resurselor financiare suplimentare de la bugetul de stat.  |
| 1. **Modul de încorporare a actului în cadrul normativ în vigoare**
 |
| Implementarea prevederilor proiectului nu va necesita amendarea altor acte normative. |
| 1. **Avizarea și consultarea proiectului**
 |
| Proiectul de hotărâre va fost consultat și avizat de autoritățile responsabile.În scopul respectării prevederilor art. 11 al Legii nr. 239/2008 privind transparența în procesul decizional, anunțul privind inițierea elaborării proiectului hotărârii Guvernului cu privire la aprobarea Politicii naționale de siguranță a aviației civile a fost plasat pe pagina web oficială a MIDR (compartimentul „Transparența”, directoriul Transparență decizională/Anunțuri de inițiere a politicilor) și pe portalul guvernamental [www.particip.gov.md](http://www.particip.gov.md) La fel, întru respectarea prevederilor art. 32 al Legii nr. 100/2017 cu privire la actele normative, proiectul va fi plasat spre consultare publică pe paginile web menționate.Informația privind rezultatele procesului de avizare și consultare publică va fi inclusă în Sinteza obiecțiilor și propunerilor. |
| 1. **Constatările expertizei anticorupție**
 |
| Proiectul de hotărâre va fi supus expertizei anticorupție în conformitate cu prevederile art. 35 din Legea nr. 100/2017 cu privire la actele normative. Informația privind rezultatele expertizei anticorupție va fi inclusă în Sinteza obiecțiilor și propunerilor la proiect. |
| 1. **Constatările expertizei de compatibilitate**
 |
| Proiectul nu este elaborat în scopul armonizării legislației naționale cu legislația Uniunii Europene. |
| 1. **Constatările expertizei juridice**
 |
| Proiectul de hotărâre va fi supus expertizei juridice conform art. 37 din Legea nr. 100/2017 cu privire la actele normative.  |
| 1. **Constatările altor expertize**
 |
| Prevederile proiectului nu cade sub incidența altor expertize necesare a fi efectuate potrivit prevederilor Legii nr.100/2017 cu privire la actele normative. |

 **Secretar general Angela ȚURCANU**